pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. จัดค่ายเยาวชนอาเซียนรักษ์สิ่งแวดล้อม สร้างเครือข่ายเยาวชนในภูมิภาคอาเซียน เพื่อขับเคลื่อนงานด้านสิ่งแวดล้อมตามหลักปรัชญาเศรษฐกิจพอเพียง
วันพฤหัสบดีที่ 26 เมษายน 2561
ทส. จัดค่ายเยาวชนอาเซียนรักษ์สิ่งแวดล้อม สร้างเครือข่ายเยาวชนในภูมิภาคอาเซียน เพื่อขับเคลื่อนงานด้านสิ่งแวดล้อมตามหลักปรัชญาเศรษฐกิจพอเพียง
ทส. จัดค่ายเยาวชนอาเซียนรักษ์สิ่งแวดล้อม สร้างเครือข่ายเยาวชนในภูมิภาคอาเซียน เพื่อขับเคลื่อนงานด้านสิ่งแวดล้อมตามหลักปรัชญาเศรษฐกิจพอเพียง
กระทรวงทรัพยากรธรรมชาติและสิ่งแวดล้อมจัดค่ายเยาวชนอาเซียนรักษ์สิ่งแวดล้อม เปลี่ยนประสบการณ์การทํากิจกรรมด้านสิ่งแวดล้อมของเยาวชนในกลุ่มประเทศสมาชิกอาเซียน ในระหว่างวันที่ 24 - 30 เมษายน 2561 โดยมีพิธีเปิดในวันพุธที่ 25 เมษายน 2561 ณโรงแรมรอยัล คลิฟ แกรนด์ โฮเต็ล พัทยา จังหวัดชลบุรี โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธานในพิธี
รัฐบาลไทย-ข่าวทำเนียบรัฐบาล-เปิดให้บริการเต็มรูปแบบแล้วกับเส้นทางรถไฟฟ้าสายสีน้ำเงิน ส่วนต่อขยายช่วงหัวลำโพง – บางแค ทั้ง 11 สถานี
วันศุกร์ที่ 27 กันยายน 2562
เปิดให้บริการเต็มรูปแบบแล้วกับเส้นทางรถไฟฟ้าสายสีน้ําเงิน ส่วนต่อขยายช่วงหัวลําโพง – บางแค ทั้ง 11 สถานี
..
#ไทยคู่ฟ้าเปิดให้บริการเต็มรูปแบบแล้วกับเส้นทางรถไฟฟ้าสายสีน้ําเงิน ส่วนต่อขยายช่วงหัวลําโพง – บางแค ทั้ง 11 สถานี ได้แก่ สถานีวัดมังกร สามยอด สนามไชย อิสรภาพ ท่าพระ บางไผ่ บางหว้า เพชรเกษม 48 ภาษีเจริญ บางแค และหลักสอง โดยขณะนี้อยู่ในช่วงเปิดให้ประชาชนทดลองใช้ได้ฟรี ถึง 28 ก.ย. 62
สําหรับเส้นทางส่วนต่อขยายช่วงเตาปูน - ท่าพระ ไม่เกินเดือน มี.ค. 63 ได้ใช้กันอย่างแน่นอนครับ
รัฐบาลไทย-ข่าวทำเนียบรัฐบาล-กรุงไทยมีกำไรจากการดำเนินงานในปี 2559 จำนวน 74,030 ล้านบาท
วันศุกร์ที่ 20 มกราคม 2560
กรุงไทยมีกําไรจากการดําเนินงานในปี 2559 จํานวน 74,030 ล้านบาท
ผลประกอบการธนาคารกรุงไทยในปี 2559 มีกําไรจากการดําเนินงาน 74,030 ล้านบาท หลังหักสํารองหนี้สูญและภาษีเงินได้ ธนาคารมีกําไรสุทธิส่วนที่เป็นของธนาคาร 32,278 ล้านบาท จากการขยายตัวของรายได้ดอกเบี้ยสุทธิและรายได้ที่ไม่ใช่ดอกเบี้ย ค่าใช้จ่ายในการดําเนินงานทรงตัว
ธนาคารกรุงไทย แจ้งผลประกอบการในปี 2559 เปรียบเทียบกับปี 2558 ว่าธนาคารและบริษัทย่อยมีกําไรจากการดําเนินงาน 74,030 ล้านบาท เพิ่มขึ้น 8,343 ล้านบาท หรือร้อยละ 12.70 หลังหักสํารองหนี้สูญและภาษีเงินได้ มีกําไรสุทธิส่วนที่เป็นของธนาคาร 32,278 ล้านบาท เพิ่มขึ้น 3,784 ล้านบาท หรือร้อยละ 13.28 ทั้งนี้รายได้หลักยังเติบโตขึ้นอย่างต่อเนื่อง โดยรายได้ดอกเบี้ยสุทธิเพิ่มขึ้น 6,098 ล้านบาท รายได้ค่าธรรมเนียมและบริการสุทธิเพิ่มขึ้น 699 ล้านบาท และรายได้จากการดําเนินงานอื่นๆเพิ่มขึ้น 1,264 ล้านบาท นอกจากนี้ จากการบริหารต้นทุนทางการเงินอย่างเหมาะสม ทําให้อัตราผลตอบแทนสุทธิต่อสินทรัพย์ที่ก่อให้เกิดรายได้ (NIM) เท่ากับร้อยละ 3.30 เพิ่มขึ้นจากปี 2558 ซึ่งเท่ากับร้อยละ 3.02
ณ 31 ธันวาคม 2559 ธนาคารและบริษัทย่อยมีเงินให้สินเชื่อ 1,904,089 ล้านบาท ลดลง 123,351 ล้านบาท โดยลดลงจากลูกค้าทุกกลุ่มและจากความระมัดระวังในการพิจารณาสินเชื่อ มีเงินฝาก 1,972,404 ล้านบาท ลดลง 163,094 ล้านบาท จากสิ้นปี 2558 ธนาคารและบริษัทย่อยได้กันสํารองหนี้สูญ และขาดทุนจากการด้อยค่าจํานวน 33,429 ล้านบาท เพิ่มขึ้น 2,888 ล้านบาท เพื่อให้สอดคล้องกับจํานวนเงินให้สินเชื่อแก่ลูกหนี้ที่มีอยู่ ในขณะที่ตั้งสํารองพิเศษลดลงบางส่วน และมีอัตราส่วนเงินสํารองค่าเผื่อหนี้สงสัยจะสูญต่อสินเชื่อด้อยคุณภาพ งบการเงินเฉพาะธนาคารเท่ากับร้อยละ 121.30 เพิ่มขึ้นจากร้อยละ 110.54 ณ 31 ธันวาคม 2558
ธนาคารและบริษัทย่อยมีสินเชื่อด้อยคุณภาพ (NPL) ณ 31 ธันวาคม 2559 จํานวน 91,128 ล้านบาท เพิ่มขึ้น 14,757 ล้านบาท หรือร้อยละ 19.32 อัตราส่วนสินเชื่อด้อยคุณภาพ (NPL Ratio net) เท่ากับร้อยละ 1.81 NPL Ratio gross เท่ากับร้อยละ 3.97 ทั้งนี้ธนาคารได้ปรับปรุงวิธีปฏิบัติในการจัดชั้นสินเชื่อให้อยู่ในแนวทางที่ระมัดระวัง นอกจากนี้ ยังให้ความสําคัญในการติดตามหนี้อย่างรวดเร็ว รวมทั้งการปรับโครงสร้างหนี้ตามความเหมาะสม
สําหรับเงินกองทุนตามงบการเงินเฉพาะธนาคาร เงินกองทุนชั้นที่ 1 ที่เป็นส่วนของเจ้าของและเงินกองทุนชั้นที่ 1 เท่ากับ 243,254 ล้านบาท หรือร้อยละ 12.98 ของสินทรัพย์ถ่วงน้ําหนักตามเกณฑ์ความเสี่ยง และเงินกองทุนทั้งสิ้นเท่ากับ 316,295 ล้านบาท หรือร้อยละ 16.88 ซึ่งคํานวณตามเกณฑ์ Basel III ที่ธนาคารแห่งประเทศไทยกําหนด
ทั้งนี้ ในปี 2560 ธนาคารยังคงเป้าหมายในการเติบโตในสินทรัพย์ของธนาคาร เพื่อให้ผลการดําเนินงานมีความเติบโตอย่างยั่งยืน โดยมีประมาณการณ์ตัวเลขทางการเงินดังนี้ อัตรา GDP ร้อยละ 3.4 อัตราเติบโตของสินเชื่อร้อยละ 4-6 รายได้จากค่าธรรมเนียมเติบโตร้อยละ 3-5 และรักษาระดับของคุณภาพสินทรัพย์ NPL Ratio gross ให้อยู่ในระดับเดิม
ฝ่ายสื่อสารองค์กรและภาพลักษณ์ โทร. 0-2208-4174-7 วันที่ 19 มกราคม 2560
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-“กอช. แนะสมาชิกติดต่อผ่านระบบบริการอิเล็กทรอนิกส์ (e-Service) อยู่บ้าน หยุดเชื้อ เพื่อชาติ ตามนโยบายรัฐบาล” [กระทรวงการคลัง]
วันจันทร์ที่ 30 มีนาคม 2563
“กอช. แนะสมาชิกติดต่อผ่านระบบบริการอิเล็กทรอนิกส์ (e-Service) อยู่บ้าน หยุดเชื้อ เพื่อชาติ ตามนโยบายรัฐบาล” [กระทรวงการคลัง]
กอช. ยกระดับอํานวยความสะดวก สร้างความมั่นใจให้บริการสมาชิก ผ่านระบบบริการอิเล็กทรอนิกส์ (e-Service) บริการไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้หลากหลายช่องทาง
กองทุนการออมแห่งชาติ หรือ กอช. ยกระดับอํานวยความสะดวก สร้างความมั่นใจให้บริการสมาชิก ผ่านระบบบริการอิเล็กทรอนิกส์ (e-Service) บริการไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้หลากหลายช่องทาง อาทิ เฟซบุ๊ก กอช. “กองทุนการออมแห่งชาติ – กอช.”, ไลน์ “@nsf.th”, อีเมล “info@nsf.or.th” และสายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ยกระดับอํานวยความสะดวก สร้างความมั่นใจให้บริการสมาชิก ผ่านระบบบริการอิเล็กทรอนิกส์ (e-Service) บริการไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้หลากหลายช่องทาง โดยไม่ต้องออกจากบ้าน ตามนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19 ด้วยสมาร์ทโฟนของท่าน อาทิ เฟซบุ๊ก กอช. “กองทุนการออมแห่งชาติ – กอช.”, ไลน์ “@nsf.th”, อีเมล “info@nsf.or.th” และสายด่วนเงินออม โทร.02-049-9000 ทั้งนี้ สมาชิก กอช. และผู้ที่สนใจ สามารถดาวน์โหลดแอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ทั้งระบบ IOS และ Android หรือดูข้อมูลข่าวสารต่างๆ ของ กอช. ได้ทางเว็บไซต์ กอช. “www.nsf.or.th”
ทั้งนี้ ตามมติคณะรัฐมนตรีในการประชุมเมื่อวันที่ 17 มีนาคม 2563 เห็นชอบออกมาตรการในการป้องกันวิกฤตการณ์จากเชื้อไวรัสโควิด-19 และให้ส่วนราชการ หน่วยงานของรัฐทุกแห่ง เร่งดําเนินการตามมาตรการดังกล่าวนั้น กอช. ได้มีการดําเนินการวางแผนบริหารความต่อเนื่องขององค์กร (Business Continuity Plan: BCP) พิจารณาให้พนักงานบางส่วนปฏิบัติงานเหลื่อมเวลาทํางานไม่ต้องเดินทางพร้อมกัน หรือปฏิบัติงานที่บ้าน (Work from Home) เพื่อลดความแออัด ลดความเสี่ยงต่อการติดเชื้อและป้องกันการแพร่ระบาดของเชื้อไวรัสโควิด-19
อย่างไรก็ตาม สมาชิก กอช. ไม่ต้องกังวลในการส่งเงินออมสะสม เนื่องด้วย กอช. เป็นการออมภาคสมัครใจ มีมากออมมาก มีน้อยออมน้อย ออมเงินเมื่อพร้อม สิทธิในการเป็นสมาชิกยังคงอยู่ เมื่อสมาชิกส่งเงินออมสะสมขั้นต่ํา 50 บาท สูงสุด 13,200 บาทต่อปี สมาชิกจะได้รับเงินสมทบจากรัฐตามช่วงอายุของสมาชิก ตามเงื่อนไขที่ พ.ร.บ. กอช. กําหนด
“คุณออม รัฐช่วยออม  คุณได้บํานาญ”
รัฐบาลไทย-ข่าวทำเนียบรัฐบาล-ปลัดสุขุม เปิดอาคาร 90 ปี โรงพยาบาลสงขลา รองรับผู้ป่วยผ่าตัดฉุกเฉิน ลดรอคอย
วันพุธที่ 18 กันยายน 2562
ปลัดสุขุม เปิดอาคาร 90 ปี โรงพยาบาลสงขลา รองรับผู้ป่วยผ่าตัดฉุกเฉิน ลดรอคอย
ปลัดกระทรวงสาธารณสุข เปิดอาคาร 90 ปี โรงพยาบาลสงขลา รองรับผู้ป่วยผ่าตัดทุกประเภท และบริการหน่วยไตเทียมแบบครบวงจร ประชาชนได้รับบริการใกล้บ้าน ลดการรอคอย ลดการส่งต่อ
วันนี้ (18 กันยายน 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังเป็นประธานเปิดอาคาร 90 ปี (อาคารเวชศาสตร์รักษาโรคออทิสซึม ผ่าตัดผู้ป่วยวิกฤตเด็กและไตเทียม) ว่า โรงพยาบาลสงขลา เป็นโรงพยาบาลทั่วไป ขนาด 508 เตียง ดูแลประชาชนในพื้นที่และจังหวัดใกล้เคียง ประมาณ 500,000 คน ให้บริการผู้ป่วยนอกเฉลี่ยวันละประมาณ 2,300 คน ผู้ป่วยในเฉลี่ยวันละ 450 คน ได้พัฒนาอย่างก้าวกระโดด เป็นสมาร์ท ฮอสปิตอล ใช้ระบบงานสารสนเทศในการบริหารจัดการทุกระบบ อาทิ ห้องบัตรและสิทธิ จองคิว คัดกรอง ตรวจรักษาและสั่งยา การเงินและระบบจ่ายยา ใช้โปรแกรมเบิกค่าใช้จ่ายจากกองทุนสุขภาพ บันทึกประวัติการตรวจรักษาเป็นอิเลคทรอนิกส์อย่างสมบูรณ์ จัดทําโปรแกรมบริหารจัดการระบบสารสนเทศเรื่อง อวัยวะเทียมและอุปกรณ์ในการบําบัดรักษาโรค และเวชภัณฑ์ที่มิใช่ยา รวมทั้งมีระบบการลงทะเบียนและชําระเงินผ่านตู้อัตโนมัติ
นายแพทย์สุขุมกล่าวต่อว่า สําหรับอาคาร 90 ปี สามารถรองรับการรักษาผู้ป่วยผ่าตัดทุกประเภทได้เพิ่มมากขึ้น ช่วยลดการรอคอยในการรักษา และลดการส่งต่อผู้ป่วยลงได้ นอกจากนี้ มีหน่วยบริการไตเทียมแบบครบวงจร โดยแพทย์เชี่ยวชาญเฉพาะทาง ซึ่งโรงพยาบาลยังได้รับการสนับสนุนจากองค์กรภาครัฐ ภาคเอกชน พ่อค้าและประชาชนในจังหวัดสงขลาจัดซื้อเครื่องมือและอุปกรณ์การแพทย์ เป็นอาคาร 5 ชั้น ประกอบด้วย ชั้นที่ 1 ให้บริการห้องสังเกตอาการ เพื่อลดแออัดห้องอุบัติเหตุและฉุกเฉิน ชั้นที่ 2 บริการห้องผ่าตัด จํานวน 6 ห้อง Burn Unit 2 Unit ชั้นที่ 3 หอผู้ป่วยหนักศัลยกรรม จํานวน 8 เตียง และผู้ป่วยหนักศัลยกรรมระบบประสาท 8 ห้อง ชั้นที่ 4 หอผู้ป่วยหนักอายุรกรรม จํานวน 16 ห้อง และชั้นที่ 5 หน่วยบริการไตเทียมแบบครบวงจร บริการฟอกไต จํานวน 24 เตียง
******************************** 18 กันยายน 2562
รัฐบาลไทย-ข่าวทำเนียบรัฐบาล-วราวุธ! รุดเยี่ยมเจ้าหน้าที่ดับไฟป่า พลัดตกเขาเชียงดาว
วันจันทร์ที่ 27 เมษายน 2563
วราวุธ! รุดเยี่ยมเจ้าหน้าที่ดับไฟป่า พลัดตกเขาเชียงดาว
วราวุธ! รุดเยี่ยมเจ้าหน้าที่ดับไฟป่า พลัดตกเขาเชียงดาว
วราวุธ! รุดเยี่ยมเจ้าหน้าที่ดับไฟป่า พลัดตกเขาเชียงดาว
วันที่ 24 เมษายน 2563 เวลา 10.30 น นายวราวุธ ศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เดินทางไปยังโรงพยาบาลนครพิงค์ จังหวัดเชียงใหม่ เพื่อเยี่ยมให้ขวัญและกําลังใจพร้อมมอบเงินจํานวน 10,000 บาท แก่ นายทนง เหมยป้อ เจ้าหน้าที่สถานีควบคุมไฟป่าแม่ตะไคร้ ซึ่งประสบอุบัติเหตุพลัดตกเขา ขณะปฏิบัติหน้าที่สนธิกําลังดับไฟป่าบริเวณร่องห้วยในป่าบ้านนาเลาใหม่ อําเภอเชียงดาว จังหวัดเชียงใหม่ เมื่อวันที่ 21 เมษายน 2563
นายวราวุธ ศิลปอาชา กล่าวว่า ฯพณฯ นายกรัฐมนตรี พลเอกประยุทธ์ จันทร์โอชา ได้กําชับ ขอให้ให้กําลังใจเจ้าหน้าที่ที่ได้รับบาดเจ็บพร้อมฝากกระเช้ามาเยี่ยมให้กําลังใจในโอกาสนี้ด้วย และขอขอบคุณเจ้าหน้าที่ดับไฟป่าและอาสาสมัครทุกๆ ท่าน เพราะ ปีนี้ไฟป่าที่เกิดขึ้นได้พรากชีวิตอาสาสมัครไปหลายคนแล้ว ดังนั้น หลังจากนี้ไปจะต้องทํา after action review มาประเมินสถานการณ์เพื่อที่จะป้องกันเหตุการณ์เช่นนี้ที่จะเกิดขึ้นอีก วันนี้หัวใจสําคัญก็คือจะต้องเยียวยารักษาพยาบาลเจ้าหน้าที่ของเราให้หายดี เพราะกว่าจะกลับมาปฏิบัติหน้าที่ได้เหมือนเดิมก็ต้องใช้เวลา
รัฐบาลไทย-ข่าวทำเนียบรัฐบาล-“กรุงเทพมหานคร” เมืองน่าท่องเที่ยวมากที่สุดในโลก 4 ปีซ้อน
วันอังคารที่ 10 กันยายน 2562
“กรุงเทพมหานคร” เมืองน่าท่องเที่ยวมากที่สุดในโลก 4 ปีซ้อน
วันอังคารที่ 10 กันยายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กรุงเทพมหานครได้รับการจัดอันดับเป็นเมืองที่น่าท่องเที่ยวมากที่สุดในโลกเป็นปีที่ 4 ติดต่อกัน จากการสํารวจของมาสเตอร์การ์ด ผู้ให้บริการทางการเงินของสหรัฐฯ โดยพิจารณาจากจํานวนนักท่องเที่ยวและข้อมูลการใช้จ่ายเงินนับตั้งแต่ปี 2009 ซึ่งตลอดปีที่ผ่านมาประเทศไทยต้อนรับนักท่องเที่ยวแล้วถึง 22.78 ล้านคน และคาดว่าในปีนี้จะเติบโตอีกร้อยละ 3.3 โดยเฉพาะนักท่องเที่ยวจากจีน เกาหลีใต้ ญี่ปุ่น อินเดีย และอังกฤษ สําหรับสถานที่ท่องเที่ยวยอดนิยม ได้แก่ วัดพระแก้ว พระบรมมหาราชวัง วัดอรุณราชราชวราราม ตลาดน้ําดําเนินสะดวก โดยนักท่องเที่ยวใช้จ่ายเพื่อการท่องเที่ยวในกรุงเทพฯ มากเป็นอันดับ 3 อยู่ที่ 187 ดอลลาร์ หรือราว 5,600 บาทต่อวัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวการดูแลทีมนักฟุตบอลและโค้ช 13 คน ที่โรงพยาบาลเชียงรายประชานุเคราะห์ จังหวัดเชียงราย ประจำวันที่ 3 กรกฎาคม 2561
วันอังคารที่ 3 กรกฎาคม 2561
รายงานข่าวการดูแลทีมนักฟุตบอลและโค้ช 13 คน ที่โรงพยาบาลเชียงรายประชานุเคราะห์ จังหวัดเชียงราย ประจําวันที่ 3 กรกฎาคม 2561
สถานการณ์ วันที่  3  กรกฎาคม 25611.ทีมค้นหาพบนักฟุตบอลเยาวชนและโค้ชทั้ง 13 คน อายุน้อยที่สุด 11 ปี 2. รายงานอาการเบื้องต้น จากการประเมินทุกคนอาการดี พูดคุยได้ ยังไม่ทราบสัญญาณชีพอื่นๆ เช่นชีพจร ระดับความดันโลหิต ซึ่งจะช่วยบ่งบอกถึงอาการข
1 สถานการณ์ วันที่ 3 กรกฎาคม 2561
1. ทีมค้นหาพบนักฟุตบอลเยาวชนและโค้ชทั้ง 13 คน อายุน้อยที่สุด 11 ปี
2. รายงานอาการเบื้องต้น จากการประเมินทุกคนอาการดี พูดคุยได้ ยังไม่ทราบสัญญาณชีพอื่นๆ เช่นชีพจร ระดับความดันโลหิต ซึ่งจะช่วยบ่งบอกถึงอาการขาดน้ํา
3. เตรียมพร้อมส่งต่อมารับการดูแลต่อเนื่องที่โรงพยาบาลเชียงรายประชานุเคราะห์
2.ปลัด สธ. ให้โรงพยาบาลเชียงรายประชานุเคราะห์ ดูแลสุขภาพทีมนักฟุตบอลและโค้ชอย่างเต็มที่
ปลัดกระทรวงสาธารณสุข ให้โรงพยาบาลเชียงรายประชานุเคราะห์ ดูแลรักษาทีมนักฟุตบอลและโค้ชทั้ง 13 คนอย่างเต็มที่ พร้อมยินดีรับฟังคําแนะนําจากผู้เชี่ยวชาญหน่วยงานทุกสังกัด เพื่อให้การรักษาเป็นไปอย่างดีที่สุด
วันนี้ (3 กรกฎาคม 2561) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้ให้โรงพยาบาลเชียงรายประชานุเคราะห์ ให้การดูแลสุขภาพทีมนักฟุตบอลและโค้ชทั้ง 13 คนทันทีที่รับส่งตัวมาจากถ้ําขุนน้ํานางนอนอย่างเต็มที่ พร้อมยินดีรับฟังคําแนะนําจากผู้เชี่ยวชาญหน่วยงานทุกสังกัด เพื่อให้การรักษาเป็นไปอย่างดีที่สุด ขณะนี้ ได้จัดหอผู้ป่วยที่ชั้น 8 พร้อมเครื่องมืออุปกรณ์การแพทย์ มีทีมแพทย์เฉพาะทางทั้งด้านร่างกายและจิตใจ ได้แก่ แพทย์ผู้เชี่ยวชาญด้านอายุรกรรม แพทย์ผู้เชี่ยวชาญด้านโรคติดเชื้อ ผู้เชี่ยวชาญด้านโภชนาการ จักษุแพทย์ แพทย์หู-คอ-จมูก กุมารแพทย์ วิสัญญีแพทย์ จิตแพทย์ ศัลยแพทย์ ศัลยแพทย์กระดูก แพทย์เวชกรรมฟื้นฟู รังสี-แล็บ จัดพยาบาลให้การดูแลอย่างใกล้ชิด 1 ต่อ 1 คน และทีมช่วยเหลือเยียวยาจิตใจผู้ประสบภาวะวิกฤต (Mental Health Crisis Assessment and Treatment Team :MCATT) ดูแลจิตใจเด็ก ๆ โค้ช และญาติ พร้อมทั้งจัดที่พักญาติสายตรงทั้ง 52 คน
นายแพทย์เจษฎากล่าวต่อว่า สําหรับแนวทางการรักษา ได้เตรียมแผนการตรวจวินิจฉัยเพื่อให้การดูแลรักษาที่เหมาะสมกับอาการของแต่ละคน โดยเจาะเลือดเพื่อประเมินสภาวะสุขภาพเบื้องต้น ระดับน้ําตาลในเลือด และตรวจหาการติดเชื้อ เช่นโรคฉี่หนู โรคระบบทางเดินหายใจ เป็นต้น เอกซเรย์ปอด ให้สารน้ําและเกลือแร่ทดแทนอาการขาดน้ํา โดยเฉพาะด้านสายตาจะมีจักษุแพทย์ประเมินอาการทุกวันจนกว่าจะเข้าสู่ภาวะปกติ
นอกจากนี้ ได้จัดระบบติดตามอาการผู้ปฏิบัติงานหลังเสร็จสิ้นภารกิจ มีบัตรประจําตัว พร้อมคําแนะนําให้สังเกตอาการผิดปกติ เช่น มีไข้ ปวดศีรษะ คลื่นไส้อาเจียน ปวดกล้ามเนื้อ หายใจลําบาก ให้ไปพบแพทย์ที่โรงพยาบาลใกล้บ้าน หากต้องการข้อมูลเพิ่มเติมโทรสอบถามได้ที่สายด่วนกรมควบคุมโรค 1422 ตลอด 24 ชั่วโมง
3. คําแนะนํา
ประชาชนสามารถรับฟังความคืบหน้าด้านการดูแลรักษา เมื่อทีมนักฟุตบอลเข้ารับการรักษาที่โรงพยาบาลเชียงรายประชานุเคราะห์ โดยจะมีการแถลงข่าวทุกวันจากผู้ตรวจราชการกระทรวงสาธารณสุข และผู้อํานวยการโรงพยาบาลเชียงรายประชานุเคราะห์
************************** 3 กรกฎาคม 2561
รัฐบาลไทย-ข่าวทำเนียบรัฐบาล-“พุทธิพงษ์” รมว.ดีอีเอส นำทีมมอบตู้โทรศัพท์สาธารณะดัดแปลงเป็นตู้ตรวจหาเชื้อโควิด-19 ให้ 3 รพ.รัฐ หนุนแพทย์พยาบาลทำงานอย่างปลอดภัย [กระทรวงดิจิทัลเพื่อเศรษฐกิจและสังคม]
วันศุกร์ที่ 17 เมษายน 2563
“พุทธิพงษ์” รมว.ดีอีเอส นําทีมมอบตู้โทรศัพท์สาธารณะดัดแปลงเป็นตู้ตรวจหาเชื้อโควิด-19 ให้ 3 รพ.รัฐ หนุนแพทย์พยาบาลทํางานอย่างปลอดภัย [กระทรวงดิจิทัลเพื่อเศรษฐกิจและสังคม]
“พุทธิพงษ์” รมว.ดีอีเอส นําทีมมอบตู้โทรศัพท์สาธารณะดัดแปลงเป็นตู้ตรวจหาเชื้อโควิด-19 ให้ 3 รพ.รัฐ หนุนแพทย์พยาบาลทํางานอย่างปลอดภัย
นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม (ดีอีเอส) เปิดเผยภายหลังจากที่นําคณะผู้บริหารของบริษัท ทีโอที จํากัด ร่วมส่งมอบ “COVID-19 Test Station” ให้กับ รพ.สมุทรสาคร รพ.กระทุ่มแบน จ.สมุทรสาคร และ รพ.นครชัยศรี จ.นครปฐม ว่า ตู้ COVID-19 Test Station ดัดแปลงมาจากตู้โทรศัพท์สาธารณะ โดยเจาะช่องสําหรับสอดมือเพื่อเก็บสารคัดหลั่ง เปลี่ยนกระจกของตู้โทรศัพท์เป็นแผ่นอะคริลิกใสป้องกันละอองฝอยกระเด็นถูกผู้ตรวจ ช่วยให้บุคลากรทางการแพทย์ใช้ตรวจหาเชื้อ COVID -19 ได้อย่างปลอดภัย รวมทั้งยังติดตั้งพัดลมและอุปกรณ์ส่องสว่างเพิ่มความสะดวกสบายแก่ผู้ใช้งาน
ในอนาคตมีแผนจะพัฒนาร่วมกับ ม.เทคโนโลยีพระจอมเกล้าธนบุรี โดยจะนําตู้โทรศัพท์ 2 ตู้มาประกบกัน และมีล้อเลื่อนเพิ่มความสะดวกในการเคลื่อนย้าย โดยตู้หนึ่งจะเป็นตู้สําหรับแพทย์ที่มีระบบปรับอากาศ (fresh air) และอีกตู้หนึ่งจะเป็นตู้ของผู้ที่มารับการตรวจเชื้อโควิด ซึ่งแพทย์จะตรวจคนไข้ผ่านช่องที่มีถุงมือยางยื่นเข้าไปเช่นเดียวกับประเทศเกาหลีใต้ นอกจากนี้ ตู้ COVID-19 Test Station ยังสามารถนําไปประยุกต์ใช้ในเรื่องอื่น ๆ อีก เช่น เป็นจุดคัดกรองคนไข้ จุดตรวจของแพทย์สนาม จุดฉีดวัคซีน และจุดจ่ายยาให้กับคนไข้ ช่วยเพิ่มความปลอดภัยและลดจํานวนบุคลากรลงด้วย
ที่ผ่านมากระทรวงดีอีเอส โดยบริษัท ทีโอที จํากัด ได้มอบตู้ COVID-19 Test Station ให้กับ รพ.พิชัย จ.อุตรดิตถ์ ไปใช้งานแล้ว และยินดีที่จะมอบให้กับโรงพยาบาลที่มีความต้องการต่อไป โดย รมว.ดีอีเอส ได้สั่งการให้ทีโอทีเร่งพัฒนาตู้ COVID-19 Test Station ให้สามารถใช้งานได้หลากหลายมากขึ้น และประสานงานโรงพยาบาลที่มีความต้องการใช้ โดยเฉพาะในพื้นที่ห่างไกล
รมว.ดีอีเอส กล่าวด้วยว่า พลเอก ประยุทธ์ จันทร์โอชา นายกรัฐมนตรี ห่วงใยและให้ความสําคัญกับการดูแลบุคลากรทางการแพทย์เป็นอย่างมาก กระทรวงดีอีเอสจึงได้สานต่อนโยบายของนายกรัฐมนตรีและรัฐบาล โดยพัฒนานวัตกรรมทางดิจิทัลให้เป็นเครื่องมือสนับสนุนการทํางานของแพทย์พยาบาล และให้บริการประชาชนในรูปแบบต่าง ๆ เพื่อเพิ่มความปลอดภัยในการปฏิบัติงาน และหยุดยั้งการแพร่ระบาดของโรค COVID-19 ให้ได้มากที่สุด
รัฐบาลไทย-ข่าวทำเนียบรัฐบาล-กระทรวงยุติธรรม ประชุมเตรียมการสำหรับการประชุม UN Crime Congress สมัยที่ ๑๔
วันจันทร์ที่ 13 มกราคม 2563
กระทรวงยุติธรรม ประชุมเตรียมการสําหรับการประชุม UN Crime Congress สมัยที่ ๑๔
กระทรวงยุติธรรม ประชุมเตรียมการสําหรับการประชุม UN Crime Congress สมัยที่ ๑๔
ในวันจันทร์ที่ ๑๓ มกราคม ๒๕๖๓ เวลา ๑๓.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเตรียมการ สําหรับการประชุมสหประชาชาติว่าด้วยการป้องกันอาชญากรรมและความยุติธรรมทางอาญา (The 14th United Nations Congress on Crime Prevention and Criminal Justice – UN Crime Congress) สมัยที่ ๑๔ โดยมี นายวิทยา สุริยะวงค์ รองปลัดกระทรวงยุติธรรม พร้อมด้วย เจ้าหน้าที่กระทรวงยุติธรรม และหน่วยงานที่เกี่ยวข้อง เข้าร่วมฯ
สําหรับ UN Crime Congress เป็นการประชุมระหว่างประเทศในกรอบการป้องกันอาชญากรรม และความยุติธรรมทางอาญาที่ใหญ่ที่สุด จัดขึ้นทุก ๕ ปี ซึ่งการประชุมครั้งล่าสุด UN Crime Congress สมัยที่ ๑๓ จัดขึ้นเมื่อวันที่ ๑๒ – ๑๙ เมษายน ๒๕๕๘ ณ กรุงโดฮา รัฐกาตาร์ เพื่อหารือเกี่ยวกับประเด็นด้านการป้องกันอาชญากรรมและความยุติธรรม ผู้เข้าร่วมประชุมฯ ประกอบด้วย คณะผู้แทนรัฐบาลจากประเทศต่างๆ โดยมีผู้บริหารระดับสูง เช่น รัฐมนตรีว่าการกระทรวงยุติธรรมเป็นหัวหน้าคณะ โดยการประชุมฯ ในสมัยที่ ๑๔ จะจัดขึ้นระหว่างวันที่ ๒๐ – ๒๗ เมษายน ๒๕๖๓ ณ ศูนย์ประชุมนานาชาติเกียวโต นครเกียวโต ประเทศญี่ปุ่น
ในการนี้ ที่ประชุมได้ร่วมกันพิจารณาการจัดเตรียมท่าทีไทยตามหัวข้อหลัก ระเบียบวาระการประชุม และหัวข้อการประชุมเชิงปฏิบัติการสําหรับการประชุม UN Crime Congress สมัยที่ ๑๔
รัฐบาลไทย-ข่าวทำเนียบรัฐบาล-ทูตสันถวไมตรี สำนักงานข้าหลวงใหญ่ผู้ลี้ภัยแห่งสหประชาชาติเข้าเยี่ยมคารวะนายกรัฐมนตรี
วันศุกร์ที่ 25 สิงหาคม 2560
ทูตสันถวไมตรี สํานักงานข้าหลวงใหญ่ผู้ลี้ภัยแห่งสหประชาชาติเข้าเยี่ยมคารวะนายกรัฐมนตรี
ทูตสันถวไมตรี สํานักงานข้าหลวงใหญ่ผู้ลี้ภัยแห่งสหประชาชาติเข้าเยี่ยมคารวะนายกรัฐมนตรี
วันนี้ (25 สิงหาคม 2560) เวลา 15.30 น. นางสาว ไปรยา ลุนด์เบิร์ก ทูตสันถวไมตรี สํานักงานข้าหลวงใหญ่ผู้ลี้ภัยแห่งสหประชาชาติ (United Nations High Commissioner for Refugees: UNHCR) เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญของการสนทนา ดังนี้
นายกรัฐมนตรีกล่าวแสดงความยินดีแก่นางสาวไปรยาที่ได้รับเลือกให้ดํารงตําแหน่งนี้ โดยถือเป็นทูตสันถวไมตรีคนแรกของประเทศไทยและคนแรกของภูมิภาคเอเชียตะวันออกเฉียงใต้ ซึ่งถือเป็นหนึ่งความภาคภูมิใจของประเทศไทย นายกรัฐมนตรีเชื่อมั่นว่า การเป็นบุคคลสาธารณะและเป็นผู้นําทางความคิดจะช่วยให้งานของ UNHCR เป็นที่รู้จักมากขึ้น รวมทั้งจะทําให้เกิดความเข้าใจ ความตระหนักรู้เกี่ยวกับสถานการณ์ของผู้ลี้ภัยมากยิ่งขึ้น
ทั้งนี้ นายกรัฐมนตรีกล่าวว่า ประเทศไทยให้การดูแลและช่วยเหลือผู้หนีภัยฯมาเป็นระยะเวลานาน และยึดมั่นในหลักมนุษยธรรม โดยนายกรัฐมนตรีเห็นว่า ทุกประเทศต้องร่วมมือกันรับมือกับปัญหา และให้ความสําคัญกับการจัดการและป้องกันปัญหาที่ต้นเหตุในประเทศต้นทาง ในโอกาสนี้ นายกรัฐมนตรียังได้กล่าวขอบคุณ UNHCR ที่ร่วมมือกับไทยในการช่วยเหลือผู้หนีภัยฯ รวมถึงการทํางานร่วมกับภาครัฐ เพื่อให้ความคุ้มครองกลุ่มผู้หนีภัยฯ
ด้านทูตสันถวไมตรีฯกล่าวขอบคุณรัฐบาลและนายกรัฐมนตรีที่ให้การดูแลผู้ลี้ภัย และร่วมมืออย่างใกล้ชิดกับ UNHCR ในการให้ความช่วยเหลือและคุ้มครอง การอํานวยความสะดวกการไปตั้งถิ่นฐานในประเทศที่สาม และการเดินทางกลับประเทศต้นทางโดยสมัครใจ ส่วน นาย Francois Marrillet เจ้าหน้าที่อาวุโสฝ่ายโครงการ UNHCR กล่าวว่านางสาวไปรยาทําหน้าที่ ทูตสันถวไมตรี และเป็นตัวแทนของประเทศไทยได้เป็นอย่างดี โดย UNHCR พร้อมส่งเสริมความสัมพันธ์และร่วมมือกับรัฐบาลไทย ในการแก้ไขปัญหาผู้ลี้ภัยอย่างยั่งยืน
*******************************
รัฐบาลไทย-ข่าวทำเนียบรัฐบาล-เช็ควันยื่นกู้ โครงการบ้านล้านหลังได้แล้วที่เว็บไซต์ www.ghbank.co.th
วันอังคารที่ 25 ธันวาคม 2561
เช็ควันยื่นกู้ โครงการบ้านล้านหลังได้แล้วที่เว็บไซต์ www.ghbank.co.th
ธอส. เชิญลูกค้าประชาชนที่จองสิทธิสินเชื่อโครงการบ้านล้านหลัง รายละไม่เกิน 1 ล้านบาท เมื่อวันที่ 23 ธันวาคม 2561 ตรวจสอบระยะเวลายื่นคําขอกู้ของตนเองได้แล้วตั้งแต่วันนี้ (25 ธันวาคม 2561) ที่เว็บไซต์ www.ghbank.co.th
ธนาคารอาคารสงเคราะห์ (ธอส.) เชิญลูกค้าประชาชนที่จองสิทธิสินเชื่อโครงการบ้านล้านหลัง รายละไม่เกิน 1 ล้านบาท เมื่อวันที่ 23 ธันวาคม 2561 ตรวจสอบระยะเวลายื่นคําขอกู้ของตนเองได้แล้วตั้งแต่วันนี้ (25 ธันวาคม 2561 ที่เว็บไซต์ www.ghbank.co.th เพียงคลิกที่ “ตรวจสอบระยะเวลายื่นคําขอกู้” จากนั้นกรอกรหัสในการจองสิทธิที่ได้รับทาง SMS ให้ครบถ้วน แล้วคลิก “ตรวจสอบสิทธิ” หากกรอกรหัสถูกต้องระบบจะแสดงข้อความว่า รหัสจองสิทธิของท่านสามารถยื่นคําขอกู้กับธนาคารอาคารสงเคราะห์ ได้ในช่วงใด แบ่งเป็นช่วงที่ 1 กําหนดให้ยื่นกู้ระหว่างวันที่ 2 มกราคม 2562 – 29 มีนาคม 2562 ส่วนช่วงที่ 2 ระหว่างวันที่ 1 เมษายน 2562 – 28 มิถุนายน 2562 และหากพ้นกําหนดระยะเวลาดังกล่าวถือว่าท่านสละสิทธิ สอบถามรายละเอียดเพิ่มเติมได้ที่ ธนาคารอาคารสงเคราะห์ ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000
รัฐบาลไทย-ข่าวทำเนียบรัฐบาล-รองนรม. พล.อ. ประวิตรฯ เป็นประธานการประชุมคณะกรรมการ การกีฬาแห่งประเทศไทย (กกท.) ครั้งที่ 7/2561
วันพฤหัสบดีที่ 6 กันยายน 2561
รองนรม. พล.อ. ประวิตรฯ เป็นประธานการประชุมคณะกรรมการ การกีฬาแห่งประเทศไทย (กกท.) ครั้งที่ 7/2561
โดยที่ประชุม กกท. มีมติเห็นชอบให้ใช้เงินสํารองของ กกท. เพื่อเป็นค่าใช้จ่ายในการก่อสร้างและค่าควบคุมศูนย์ฝึกกีฬาเรือแคนูฯ
พร้อมก่อสร้างสนามฟุตบอล ลู่ - ลานกรีฑาฯ
วันนี้ (6 กันยายน 2561) เวลา 10.00 น. ณ ห้องประชุม 108 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย (กกท.) ครั้งที่ 7/2561 ซึ่งสรุปสาระสําคัญดังนี้
ที่ประชุมได้รับทราบมติคณะรัฐมนตรี เมื่อวันที่ 28 สิงหาคม 2561 ซึ่งเห็นชอบมีมติแต่งตั้งนายก้องศักด ยอดมณี ดํารงตําแหน่งผู้ว่าการการกีฬาแห่งประเทศไทย โดยจะเริ่มเข้าปฏิบัติงานในวันที่ 1 ตุลาคม 2561 เป็นต้นไป
พร้อมกันนี้ ที่ประชุมได้รับทราบรายงานผลการแข่งขันกีฬาเอเชียนเกมส์ ครั้งที่ 18 ณ กรุงจาการ์ตา และเมืองปาเลมบัง สาธารณรัฐอินโดนีเซีย ซึ่งจัดแข่งขันไปแล้ว ระหว่างวันที่ 18 สิงหาคม – 2 กันยายน 2561 ทั้งนี้ ประเทศไทยอยู่ในลําดับที่ 12 ได้เหรียญรางวัล รวม 73 เหรียญ โดยเป็นเหรียญทอง จํานวน 11 เหรียญ เหรียญเงิน จํานวน 16 เหรียญ และเหรียญทองแดง จํานวน 46 เหรียญ ตามลําดับ
นอกจากนี้ ที่ประชุมได้พิจารณาและมีมติเห็นชอบการขอใช้เงินสํารองของการกีฬาแห่งประเทศไทย เพื่อเป็นค่าใช้จ่ายในการดําเนินงาน จํานวน 3 รายการ ประกอบด้วย การก่อสร้างศูนย์ฝึกกีฬาเรือแคนูฯ อ่างเก็บน้ําคลองบางไผ่ อําเภอบ้านฉาง จังหวัดระยอง และค่าควบคุมงานก่อสร้างศูนย์ฝึกกีฬาดังกล่าวให้แล้วเสร็จตามกําหนดเวลา ตลอดจนการก่อสร้างสนามฟุตบอล ลู่ - ลานกรีฑา จังหวัดบุรีรัมย์ พร้อมวัสดุยางสังเคราะห์ฯ ที่เกี่ยวข้องอีกด้วย ซึ่งจะเป็นผลดีในการพัฒนาการกีฬาโดยรวมให้มีประสิทธิภาพมากยิ่งขึ้น ตามนโยบายของรัฐบาลต่อไป
นอกจากนี้ ประธานได้กล่าวก่อนปิดประชุมฯ โดยมอบหมายให้การกีฬาแห่งประเทศไทยเร่งรัดแก้จุดอ่อน เสริมจุดแข็งด้วยการจัดทําแผน เพื่อจัดตั้งศูนย์วิทยาศาสตร์การกีฬาทั้งระบบ โดยนําร่องที่กรุงเทพมหานครก่อนเพื่อพัฒนาการกีฬาของชาติให้มีประสิทธิภาพมากยิ่งขึ้นเทียบเท่าระดับสากลและได้มาตรฐาน เพื่อสอดคล้องกับยุทธศาสตร์ชาติตามนโยบายของรัฐบาลอย่างแท้จริง
..................................................................
กลุ่มประชาสัมพันธ์และเผยแพร่ สํานักโฆษก